Publication: Magyar Közlöny
Issue: MK-2004-25 (Year: 2004, Number: 25)
Era: 2004-2010
Section: 
Paragraph Index: 463

3. A repülés közbeni vizsgálat, a megfigyelõ repülés és a bemutató repülés során exponált filmek elõhívása elõtt a részes államok ellenõrzik a filmelõhívó berendezést és a vegyszereket egy 21 fokozatú exponált próbacsík elõhívásával vagy egy 21 fokozatú optikai ék exponálásával és elõhívásával, hogy megerõsítsék: az adott típusú film elõhívásához megadott szenzitometriai adatok az adott filmhívó használata esetén megfelelnek a jelen melléklet I. fejezete szerint biztosított technikai adatoknak. Amennyiben nem állapodtak meg másképpen, az eredeti vagy a másolt negatív vagy pozitív légifilmet nem hívják elõ vagy másolják addig, ameddig a 21 fokozatú szenzitometriai próbacsík elõhívása vagy egy 21 fokozatú optikai ék exponálása és elõhívása nem felel meg az adott típusú légifilmre és filmhívóra vagy másolóra a jelen melléklet I. fejezete rendelkezéseinek megfelelõen biztosított technikai adatoknak.

Source: https://magyarkozlony.hu/hivatalos-lapok/2c76251dd26aad2357aa93e94ceb4cb75b90d4fd/dokumentumok/35587f52b853d8c0a137d12bce2b73fe714736df/letoltes